wickkiey/tamil-wikipedia-markdown huggingface dataset:
# ஓம் நமோ நாராயணாய

கோபுரத்தின் முகப்பில் **ஓம் நமோ நாராயணா** எனும் எட்டெழுத்து மந்திரம்]]  

எழுத்தில் **ஓம் நமோ நாராயாணா** எனும் மந்திரம்]]  
**ஓம் நமோ நாராயணாய** (சமசுகிருதம்: ॐ नमो नारायणाय, (பொருள்:*பரம்பொருளான நாராயணனை வணங்குகிறேன்*) இந்து சமயத்தில் என்பது வைணவர்களால் சிறப்பாக போற்றப்படும் மந்திரமாகும். இது **எட்டெழுத்து மந்திரம்** என்றும் **திருவெட்டெழுத்து** என்றும் அழைக்கப்படுகிறது. திருபாற்கடலில் யோக நித்திரையில் இருக்கும் விஷ்ணுவின் வடிவமான, காக்கும் கடவுள் நாராயணணை நோக்கி அழைக்கப்படும் ஒரு வேண்டுகோள்.  

## தோற்றம்
சாம வேதத்தில், *ஓம் நமோ நாராயணாய* எனும் மந்திரத்தை வேத கால முனிவர்களால், ஞானம் பெற வந்தவர்களுக்கு கற்பித்ததாகக் கூறப்படுகிறது. இந்த மந்திரம் முனிவர்களின் தவம் மூலம் அதன் முக்கியத்துவத்தையும், பொருளையும் வெளிப்படுத்தியதாக பாரம்பரியமாக நம்பப்படுகிறது. பின்னர் இம்மந்திரத்தை சுய-உணர்தலுக்கான வழிமுறையாக அதை தேடுபவர்களுடன் பகிர்ந்து கொண்டனர்.  

## இலக்கியம்

*ஓம் நமோ நாராயணாய* எனும் மந்திரம் இந்து சமய இலக்கியங்களில், குறிப்பாக வேதம், வைணவ உபநிடதங்கள் மற்றும் புராணங்களில் பெரிதும் இடம் பெற்றுள்ளது. தெய்வத்திடமிருந்து இரட்சிப்பைப் பெறுவதற்காகவும், சடங்குகளை நிறைவேற்றுவதில் பக்தர்களால் இந்த மந்திரம் உச்சரிக்கப்படுகிறது.  

*தாராசர் உபநிடதத்தில்* ஓம் என்பது என்றும் மாறாத மற்றும் நித்திய வஸ்துவான பிரம்மத்தை குறிக்கும், *நமோ* எனில் வணக்கம் செலுத்துதலைக் குறிக்கும், *நாராயணாய* என்பது "நாராயணன்" எனில் நாராயணனுக்கு" என்று மொழிபெயர்க்கப்படலாம்.  

நாராயண உபநிடதத்தில் ஓம் நமோ நாராயணா மந்திரத்தின் பெருமை விளக்கப்படுகிறது.சிறுவன் பிரகலாதனின் ஓம் நமோ நாராயணா எனும் மந்திரத்தின் மகிமையால், பகவான் விஷ்ணு, நரசிம்ம அவதாரம் கொண்டு இரணியகசிபுவை கொன்று, சிறுவன் பிரகலாதனை காத்தார்.  

சமசுகிருத மொழியில் *நாரா* எனில் "தண்ணீரைக் குறிக்கிறது. மேலும் *அனயா* என்றால் *தங்குமிடம்*. நாராயணா என்பது விஷ்ணுவின் அடைமொழியாகும். வான மண்டலத்தில் வைகுண்டம், பிரபஞ்ச நீர் மத்தியில் உள்ளது. எனவே *ஓம் நமே நாராயணாய* எனில் நாராயணன் எனும் கடவுளுக்கு அடிபணிதல், பிரமாண்டமான வடிவமைப்பில் ஒருவரின் இருப்பை ஏற்றுக்கொள்வது மற்றும் விஷ்ணுவின் பாதுகாப்பைத் தேடுவது ஆகியவற்றுடன் தொடர்புடைய ஒரு மந்திரமாகும்.  

முனிவரும், தத்துவஞானியுமான யாக்யவல்க்கியர் *ஓம் நமோ நாராயணா* எனும் மந்திரத்தை கீழ் கண்டவாறு பிரித்து விளக்குகிறார்.  
| ஓம் | ஆன்மா | பிரம்மம் |  |
| --- | --- | --- | --- |
| ந/மா | பிரகிருதி | விஷ்ணு/சிவன் |  |
| நா/ரா/யா/நா/யா (Na/Ra/Ya/Na/Ya) | பரப்பிரம்மன் | ஈஸ்வரன்/பகவான்/இரண்யகர்பன்/புருச தத்துவம் | } |

## இதனையும் காண்க
- நாராயணன் என்ற சொற்பொருள்
- ஹரே கிருஷ்ணா
- ஓம் நம சிவாயா
# முன் வயிற்றுச் செதில்கள்

**முன் வயிற்றுச் செதில்கள்** (*Preventral scales*) என்பது பாம்புகளில் வயிற்றுப்புறச் செதில்களுக்கு முன்பாக காணப்படும் செதில்கள் ஆகும். இவை நீளத்தை விட அகலமாக இருக்கும். ஆனால் உடலின் இருபுறமும் உள்ள முதுகு செதில்களின் பக்கவயிற்று செதில்களுடன் தொடர்பு கொள்ளாமல் காணப்படும்.  

## தொடர்புடைய செதில்கள்
- வயிற்றுப்புறச் செதில்கள்
# கொசப்பேட்டை கந்தசுவாமி கோயில்



**கொசப்பேட்டை கந்தசுவாமி கோயில்** என்பது இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் புரசைவாக்கம் பகுதிக்கு அருகிலுள்ள கொசப்பேட்டை புறநகர்ப் பகுதியில் அமைந்துள்ள ஒரு முருகன் கோயில் ஆகும்.  

கடல் மட்டத்திலிருந்து சுமார் 53 மீட்டர் உயரத்தில் அமைந்துள்ள கொசப்பேட்டை கந்தசுவாமி கோயிலின் புவியியல் ஆள்கூறுகள், ஆகும்.  

இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது. இந்து சமய அறநிலையத் துறை சார்பில், இக்கோயிலில் வணிக வளாகம் கட்டுவதற்காக, ரூ1.55 கோடி நிதி ஒதுக்கப்பட்டுள்ளது.
# மெந்தகாப் தொடருந்து நிலையம்


**மெந்தகாப் தொடருந்து நிலையம்** (ஆங்கிலம்: *Mentakab Railway Station* மலாய்: *Stesen Keretapi Mentakab*); சீனம்: 文德甲火车站 என்பது மலேசியா, பகாங், தெமர்லோ மாவட்டம், மெந்தகாப் நகரில் உள்ள ஒரு தொடருந்து நிலையம் ஆகும். இந்த நிலையம் மெந்தகாப், தெமர்லோ, பெந்தோங், கெந்திங் மலை மற்றும் அதன் சுற்றுப்புறங்களுக்குச் சேவை செய்கிறது.  

மலேசியக் கிழக்கு கடற்கரை தொடருந்து சேவையின் தீபகற்ப மலேசிய கிழக்கு கரை வழித்தடத்தில் (*KTM East Coast Railway Line*) இந்த நிலையம் உள்ளது. மலேசியாவில் அதிக அளவிலான பயணிகளைக் கொண்ட தொடருந்து நிலையங்களில் இதுவும் ஒன்றாகும்.  

## தொடருந்து சேவைகள்

இந்த நிலையம் கேடிஎம் இண்டர்சிட்டி (**KTM Intercity**) தொடருந்து சேவைகளை வழங்கி வருகிறது. தீபகற்ப மலேசியாவின் கிழக்கு கரை பகுதியின் கிளாந்தான் மாநிலத்தின் தும்பாட் தொடருந்து நிலையம் தொடங்கி நெகிரி செம்பிலான் கிம்மாஸ் தொடருந்து நிலையம் (*Tumpat–Gemas*) வரையிலான நிலையங்களில் இருந்து வரும் தொடருந்துகள் இந்த மெந்தகாப் நிலையத்தைக் கடந்து செல்கின்றன.  

- **எக்சுபிரஸ் ராக்யாட் 26/27** - Ekspres Rakyat Timuran 26/27 Tumpat–JB Sentral
- **எக்சுபிரஸ் மாக்முர் 34/35** - Ekspres Makmur 34/35 Kuala Lipis–Gemas

## மெந்தகாப் நகரம்

**மெந்தகாப்** (*Mentakab*) பகாங் மாநிலத்தில், தெமர்லோ மாவட்டத்தில் உள்ள நகரம். இந்த நகரம் முன்பு *பாசிர் ராவா* என்று அழைக்கப்பட்டது. பின்னர் பெயர் மாற்றம் பெற்று *மெந்தகாப்* என்று அழைக்கப்படுகிறது.  

இந்த நகரம் தெமர்லோ, லஞ்சாங், கம்போங் துவாலாங், மெங்காராக், மற்றும் கெர்டாவ் ஆகிய வட்டாரங்களுக்கு அருகில் உள்ளது. 1901-ஆம் ஆண்டு இந்த நகரை பகாங் மாநிலத்தின் தலைநகராக நியமிக்க மாநில அரசாங்கம் முடிவு செய்தது. இருப்பினும் நிலப் பற்றாக் குறையினால், குவாந்தான் நகரம் மாநிலத் தலைநகராகத் தகுதி பெற்றது.
# முகட்டலகு



**முகட்டலகு** (**lore**) என்பது பறவைகள், ஊர்வன மற்றும் நீர் நில வாழ்வனவற்றின் கண்கள் மற்றும் நாசிகளுக்கு இடையே உள்ள பகுதி.  

## பறவைகள்
பறவைகளில் முகட்டலகு என்பது ஒரு பறவையின் தலையின் பக்கத்திலுள்ள கண்ணுக்கும் அலகுக்கும் இடையில் உள்ள பகுதியாகும். இந்த பகுதி சில சமயங்களில் இறகுகள் இல்லாமல் இருக்கும். மேலும் பல வகையான நீர்க்காக குடும்பங்களில் உள்ளதைப் போல தோல் நிறத்துடன் காணப்படும். கண்ணுக்கு நேர் எதிரே இருக்கும் இந்தப் பகுதி, சிவப்பு தலை உப்புக்கொத்தி உட்பட பல பறவை சிற்றினங்களில் "முகட்டுப் பட்டையுடன்" காணப்படும்.  

## நீர்நில வாழ்வன, ஊர்வன
நீர்நில வாழ்வன மற்றும் ஊர்வனவற்றில், முகட்டலகு என்பது கண்களுக்கு இடையே அல்லது கண்கள் மற்றும் நாசிக்கு இடையில் உள்ள பகுதிகளை குறிக்கும். இவை கண்ணுக்கும் அலகுக்கும் இடைப்பட்ட பறவைகளின் பகுதிக்கு ஒப்பானவை.  

பாம்பு மற்றும் ஊர்வனவற்றில் லோரியல் செதில்கள் என்பது கண்களுக்கும் நாசிக்கும் இடைப்பட்ட செதில்களைக் குறிக்கும். குழிவிரியன்களில் லோரியல் குழி தலையின் இருபக்கங்களிலும் காணப்படும்.  

## மேலும் பார்க்கவும்

- பாம்புச் செதில்கள்
# வார்ப்புரு:இந்து சமயத்தில் வழிபாடு


| basestyle = background:#FFC569;  
| title = இந்து சமயத்தில் வழிபாடுகள்  
| listclass = hlist  

| group1 = முக்கியத் தலைப்புகள்  
| list1 =  
- குல தெய்வ வழிபாடு
- கிராம தேவதை
- நாக வழிபாடு
- மந்திரம்
- கடவுளர்
- மூர்த்தி
- ஆரத்தி
- கீர்த்தனை
- பூசை
- பூசைக் கிரியைகள்
- பஜனை
- தரிசனம்
- தீர்த்த யாத்திரை
- வேள்வி
- பஞ்ச மகாயக்ஞம்
- பித்ருக்கள்
- நீத்தார் வழிபாடு
  - சிரார்த்தம்
  - தர்ப்பணம்
- அர்ச்சனை
- திருவிழா
- விரதங்கள்
- இந்து சமய விழாக்கள்
| group2 = சடங்குகள்  
| list2 =  

| group3 = விரதம் & தியானம்  
| list3 =  
- விரதங்கள்
- தியானம்
- உபாசனை
- பஜனை
- நாம ஜெபம்
- தவம்
- கீர்த்தனை
- சந்தியாவந்தனம்
- தோத்திரம்
- யோகம்
- சந்தியாவந்தனம்

| group4 = மந்திரங்கள்  
| list4 =  
- ஓம்
- ஓம் நமோ நாராயணாய
- சிவாயநம
- காயத்ரி மந்திரம்
- ஹரே கிருஷ்ணா

| group5 = வழிபாட்டுப் பொருட்கள்  
| list5 =  
- இலிங்கம்
- சாளக்கிராமம்
- பூஜை அறை
- பூஜைப் பாத்திரங்கள்
- பஞ்ச பாத்திரம்
- குத்து விளக்கு
- வாழை இலை
- நெய்வேத்தியம்
- தேங்காய்
- வாழைப் பழம்
- சாம்பிராணி
- ஊதுபத்தி
- பூக்கள், துளசி & வில்வ இலைகள்
- கெண்டிகை
- மணி
- தீபாராதனை
- தோப்புக்கரணம்
- கோலம்
- மூலவர்
- பாதுகை
- பல்லக்கு
- பஞ்சாமிர்தம்
- பந்தல்
- ஜெப மாலை
- சாமரம்
- குங்குமம்
- உற்சவர்

| group6 = பிற  
| list6 =  
- சந்தனம்
- கற்பூரம்
- நெய்
- பால்
- பானகம்
- பஞ்சகவ்யம்
- ருத்ராட்சம்
- திருநீறு
- திருமண்
- திலகம்
- ஜெபமாலை

| group7 = இசைக்கருவிகள்  
| list7 =  
- நாகசுரம்
- தவில்
- மிருதங்கம்
- பம்பை
- சங்கு
- சேகண்டி
- முரசு எனும் நகரா
- உடுக்கை
- தாளம்
- வீணை

| group8 =வழிபாட்டு வடிவங்கள்  
| list8 =  
- இலிங்கம்
- சாளக்கிராமம்
- யோனி
- மூர்த்தி
- ஓம்
- பிள்ளையார் சுழி
- சுவசுத்திக்கா
- வலம்புரிச் சங்கு
- ஸ்ரீ சக்கரம்
- திருமண்
- திருநீறு

| group9 =புனித இடங்கள்  
| list9 =  
- கோயில்
- கொடி மரம்
- பலிபீடம்
- கருவறை
- பள்ளியறை
- ஆசிரமம்
- தெப்பக்குளம்
- படித்துறை
- புனிதத் தலங்கள்

| group10 = மதிப்பிற்குரியவர்கள்  
| list10 =  
- ரிஷி
- துறவி
- குரு
- சாது
- சந்நியாசி
- மகான்
- சுவாமி
- யோகி
- பண்டிதர்
- பூஜாரி
- புரோகிதர்

| group11 = புனித விலங்குகள்  
| list11 =  
- பசு
- நாகம்
- குதிரை
- கழுகு

| group12 = புனித மரங்கள்  
| list12 =  

| group13 = இதனையும் காண்க  
| list13 =  
- தீ மிதித்தல்
- கொலு
- விழாக்கள்
- சடங்குகள்
- கோயில் நடனம்
| below =  
- வலைவாசல்
}}<noinclude>  
வலைவாசல்:இந்து சமயம்  

</noinclude>
# திகியோடன்



**திகியோடான்** (*Tikiodon*) என்பது அழிந்துபோன பாலூட்டிப் பேரினமாகும். இது திரையாசிக் பிந்தையக் காலத்தின் போது இப்போதைய இந்தியாவில் வாழ்ந்தது. இதன் மாதிரி இனம் மற்றும் அறியப்பட்ட ஒரே சிற்றினம் *திகியோடான் கிரோம்ப்தோனி* ஆகும். இது மத்தியப் பிரதேசத்தின் திக்கி உருவாக்கத்தில் கண்டுபிடிக்கப்பட்ட ஒரு கீழ்நோக்கிப் பல்லின் அடிப்படையில் அறியப்படுகிறது.  

## சொற்பிறப்பியல்
*திக்கியோடான்* என்ற பேரினப்பெயரானது திக்கி உருவாக்கத்திலிருந்து வந்தது. இது அருகிலுள்ள திக்கி கிராமத்தினை குறிக்கின்றது. இதிலுள்ள ஓடான் எனும் கிரேக்க வார்த்தை "பல்" என்பதைக் குறிக்கின்றது. *கிரோம்ப்தோனி* என்ற சிற்றினப் பெயர் தென்னாப்பிரிக்கப் பழங்கால தொல்லுயிரியியலர் ஆல்பிரட் டபிள்யூ. கிரோம்டனைக் குறிக்கிறது.
# சுரதகாமா



***சுரதகாமா*** (*Suratagama*) என்பது அழிந்துபோன அரணை பல்லியின் பேரினமாகும். இது இந்தியாவின் ஆரம்பக்கால இயோசீன் காலத்தைச் சேர்ந்த ***சுரதகாமா நீரே*** மாதிரிச் சிற்றினம் மூலம் அறியப்படுகிறது. குசராத்தில் உள்ள கேம்பே ஷேலில் இருந்து தனிமைப்படுத்தப்பட்ட மூன்று தாடை எலும்புகளின் அடிப்படையில் 2013ஆம் ஆண்டு பெயரிடப்பட்டது.
# இந்தியகாமா



***இந்தியகாமா*** (*Indiagama*) என்பது அழிந்துபோன ஓந்தி பேரினமாகும். இது இந்தியாவின் ஆரம்பக்கால இயோசீன் காலத்திலிருந்து ***இந்தியகாமா குசராட்டா*** மாதிரி இனம் மூலம் அறியப்படுகிறது. குசராத்தில் உள்ள கேம்பே ஷேலிலிருந்து பெறப்பட்ட கீழ் தாடையின் அடிப்படையில் *இந்தியகாமா* என 2013-ல் பெயரிடப்பட்டது. இதன் பற்களின் செவ்வக வடிவம் வாழும் மற்றும் அழிந்துபோன மற்ற அனைத்து ஓந்திகளிடமிருந்து இதை வேறுபடுத்துகிறது.
# இகுவா



**இகுவா** (*Igua*) என்பது அழிந்துபோன உடும்புப் பல்லி பேரினம் ஆகும். இது கோபிகுவானியா என்ற குழுவைச் சேர்ந்தது., இது கிரெட்டேசியசு பிற்பகுதி காலத்தில் கோபி பாலைவனத்தில் காணப்பட்டது. மங்கோலியாவில் உள்ள பாருன் கோயோட் அமைப்பிலிருந்து மண்டை ஓட்டின் அடிப்படையில் 1991-ல் ***இகுவா மினுட்டா*** மாதிரி இனங்கள் பெயரிடப்பட்டது. இந்த மண்டை ஓடு மிகவும் சிறியது. இதன் அளவு ஆகும். மேலும் இதில் பல எலும்புகள் இணைக்கப்படாமலிருப்பதால் இளம் வயதினரைச் சேர்ந்ததாக இருக்கலாம். மூக்கு-குத நீளம் (மொத்த உடல் நீளம் வால் கழித்தல்) என மதிப்பிடப்பட்டுள்ளது. *இகுவா* மிகவும் வட்டமான மண்டை ஓட்டைக் கொண்டிருப்பதால் *போல்ருசியா* போன்ற தொடர்புடைய கோபிகுவானியர்களிடமிருந்து வேறுபடுகிறது. இது தோற்றத்தில் *லியோலேமசு* மற்றும் *திராபிடரசு* போன்ற வாழும் வகைகளை ஒத்திருக்கிறது. பற்கள் மூவிதகளுடன் பக்கவாட்டுப் பல் வகையாகும். அதாவது இவை தாடைகளின் உள் மேற்பரப்புகளுடன் இணைக்கப்பட்டுள்ளன.  

பேரினம் *இகுவா* இன உறவுகளைக் காட்டும், கீழே கொடுக்கப்பட்டுள்ள கிளை வரைபடம், தாசா மற்றும் பலரிடமிருந்து (2012) பெறப்பட்டது.
# பிரியா காம்ப்ளி

**பிரியா காம்ப்ளி** (*Priya Kambli*) இந்தியாவைச் சேர்ந்த ஒரு புகைப்படக் கலைஞர் ஆவார். 1975 ஆம் ஆண்டில் இவர் பிறந்தார்.  

## ஆரம்ப வாழ்க்கை மற்றும் கல்வி
அமெரிக்க மாநிலமான லூசியானாவின் லஃபாயெட்டு நகரத்திலுள்ள லூசியானா பல்கலைக்கழகத்தில் நுண்கலை படிப்பில் இளங்கலை பட்டமும், அமெரிக்காவின் இயூசுட்டன் பல்கலைக்கழகத்தில் நுண்கலை படிப்பில் முதுகலைப் பட்டமும் பெற்றார்.  

## தொழில்
இயூசுட்டன் நுண்கலைகள் அருங்காட்சியகம், லைட் ஒர்க் புகைப்பட மையம் மற்றும் தற்கால புகைப்பட அருங்காட்சியகம் ஆகியவற்றில் பிரியா காம்ப்ளியின் படைப்புகள் சேகரிக்கப்பட்டுள்ளன.  

காம்ப்ளி அமெரிக்க மாநிலமான மிசூரி மாநிலத்தில் உள்ள துரூமன் மாநிலப் பல்கலைக்கழகத்தில் கலைப் பேராசிரியராக பணியில் உள்ளார்.  
இந்நகரத்தின் கன்சாசு நகரத்திலும் கன்சாசு நகர கலைஞர்கள் கூட்டணி என்ற இலாப நோக்கற்ற அமைப்பிலும் இவரது படைப்புகள் காட்சிப்படுத்தப்பட்டுள்ளன.
# மேயர் சுந்தர் ராவ் பூங்கா



**மேயர் சுந்தர் ராவ் பூங்கா** என்பது இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் எழும்பூர் புறநகர்ப் பகுதியில் அமையப் பெற்றுள்ள ஒரு பூங்காவாகும். இந்தியாவின் சுதந்திரத்திற்குப் பிறகு, 1946-47ஆம் ஆண்டுகளில் சென்னையின் முதல் மேயராகப் பணியாற்றிய சுந்தர் ராவ் என்பவரது நினைவாக, இப்பூங்கா பெயரிடப்பட்டுள்ளது.  

கடல் மட்டத்திலிருந்து சுமார் 55 மீட்டர் உயரத்தில் அமைந்துள்ள மேயர் சுந்தர் ராவ் பூங்காவின் புவியியல் ஆள்கூறுகள், ஆகும். இராஜரத்தினம் விளையாட்டு அரங்கம், ஸ்பென்சர் பிளாசா வணிக வளாகம் மற்றும் எத்திராஜ் கல்லூரி ஆகியவை இப்பூங்காவிற்கு அருகிலுள்ள சில முக்கியமான இடங்களாகும்.
# குறை ஒத்தியங்கும் வட்டணை

**குறை ஒத்தியங்கும் வட்டணை** என்பது ஒரு செயற்கைக்கோளின் ஒத்தியங்கும் வட்டணையில் இருப்பதை விட, கோளுக்கு அருகில் அமைவதோடு, கோளின் விண்மீன் நாளை விட வட்டணைக் காலம் குறைவாக இருக்கும் வட்டணையாகும்.  

## தொழில்நுட்பக் கருதல்கள்
முன்செல்லும் அல்லது முன்னேகும் குறை ஒத்தியங்கு வட்டனையில் இருக்கும் ஒரு புவிச் செயற்கைக்கோள் புவியின் மேற்பரப்பில் இருந்து பார்க்கும்போது கிழக்கு நோக்கி நகர்வது போல் தோன்றும்.  

## வணிக விண்வெளிப் பறப்பின் பொருளியல் சிறப்பு
*புவி ஒத்தியங்கும் பட்டையில் உள்ள குறை ஒத்தியங்கும் வட்டணை * விண்வெளிப் பறப்பில் தொடர்ந்து பயன்படுத்தப்படுகிறது. இந்தவகை வட்டணை இதுவரை செயலிழக்கச் செய்யப்படாத தகவல் தொடர்பு செயற்கைக்கோள்களை நிலைநிறுத்தப் பயன்படுகிறது, மேலும் தேவை ஏற்பட்டால் [[புவிநிலைச் சுற்றுப்பாதை|புவிநிலை வட்டணையில்]லிதை மீண்டும் இயக்கிப் பயன்படுத்தப்படலாம்.  

## மேலும் பார்க்கவும்
- ஒத்தியங்கும் வட்டணை
- மீ ஒத்தியங்கும் வட்டணை
- வட்டணைகளின் பட்டியல்
# நுங்கம்பாக்கம் பிரசன்ன வெங்கடேச பெருமாள் கோயில்



**பிரசன்ன வெங்கடேச பெருமாள் கோயில்** அல்லது **அகத்தீசுவரர் பிரசன்ன வெங்கடேச பெருமாள் கோயில்** என்பது இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் நுங்கம்பாக்கம் புறநகர்ப் பகுதியில் அமைந்துள்ள ஒரு பெருமாள் கோயில் ஆகும். இக்கோயிலுக்கும் தொன்மையான அகத்தீசுவரர் கோயில், இப்பகுதியிலேயே அமைந்துள்ளதால் இக்கோயில் அகத்தீசுவரர் பிரசன்ன வெங்கடேச பெருமாள் கோயில் என்று அழைக்கப்படுகிறது.  

கடல் மட்டத்திலிருந்து சுமார் 57 மீட்டர் உயரத்தில் அமைந்துள்ள நுங்கம்பாக்கம் பிரசன்ன வெங்கடேச பெருமாள் கோயிலின் புவியியல் ஆள்கூறுகள் ஆகும்.  

பத்மாவதி தாயார் சமேத பிரசன்ன வெங்கடேச பெருமாள் சன்னதி, சீதேவி, பூதேவி சன்னதி, லட்சுமி நரசிம்மர் சன்னதி, சீதா இராமர் சன்னதி, ஆண்டாள் சன்னதி மற்றும் ஆஞ்சநேயர் சன்னதி ஆகியவை இக்கோயிலின் முக்கிய வழிபாட்டு இடங்களாகும்.  

இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
# புமிலியா



***புமிலியா நோவாசெகி*** என்பது அழிந்துபோன ஒரு இகுவானிட் சிற்றினம் ஆகும். இது இப்போது கலிபோர்னியாவில் உள்ள பாம் இசுபிரிங்சு, பிளாங்கன் முதல் இர்விங்டோனியன் வரை பிளியோசீன் முதல் ஆரம்பக்கால பிளீசுடோசீன் வரை வாழ்ந்தது.  

இது தற்போது ஓரளவு நசுக்கப்பட்ட மண்டை ஓட்டின் மூலம் அறியப்படுகிறது. இதன் மண்டை ஓட்டின் அம்சங்கள் அடித்தள இகுவானிய அம்சங்களைக் காட்டுகின்றன. மேலும் தற்போதுள்ள *பேரோந்தி* மிகவும் ஒத்த உயிரியாக உள்ளது. இது தற்பொழுது வாழும் விலங்கான இளம் பச்சைப் பேரோந்தி போல இருந்திருக்கலாம் என்று கூறுகிறது.  

## சொற்பிறப்பியல்
*புமிலியா* என்ற பேரினப் பெயர், இலத்தீன் மொழியில் "குறைவானது" என்று பொருள்படும், உயிருள்ள விலங்கு எப்படி மிகச் சிறிய உடும்பு போல இருந்திருக்கும் என்பதை இது குறிப்பிடுகிறது. சிற்றினப் பெயர் மைக்கேல் ஜே. நோவாசெக், விவரிப்பாளரின் சக ஊழியரும் நண்பருமான மார்க் நோரெல் ஆகியோருக்கு மரியாதை அளிக்கும் விதமாகச் சூட்டப்பட்டது.  

## மேலும் பார்க்கவும்

- *லபிடிகுவானா*
- *பிராக்கிலோபஸ் கிப்பன்சி*
# சூரிய ஒத்தியங்கும் வட்டணை



**சூரிய-ஒத்தியங்கும் வட்டணை** ( **SSO** ) என்பது கோளைச் சுற்றிவரும் ஒரு கிட்டத்தட்ட முனைய வட்டணையாகும், இதில் செயற்கைக்கோள் கோளின் மேற்பரப்பின் எந்த புள்ளியையும் அதே உள்ளூர்ச் சராசரி சூரிய நேரத்தில் கடந்து செல்கிறது. மேலும் தொழில்நுட்ப வியலாக, ஒவ்வொரு ஆண்டும் ஒரு முழுமையான கோளின் தற்சுழற்சிக்குச் சமனாக முன்னேறும் வட்டணையாகும்., எனவே அது எப்போதும் சூரியனுடன் ஒரே உறவைப் பேணுகிறது.
# நுங்கம்பாக்கம் அகத்தீசுவரர் கோயில்



**நுங்கம்பாக்கம் அகத்தீசுவரர் கோயில்** என்பது இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் நுங்கம்பாக்கம் புறநகர்ப் பகுதியில் அமைந்துள்ள ஒரு சிவன் கோயில் ஆகும்.  

கடல் மட்டத்திலிருந்து சுமார் 56 மீட்டர் உயரத்தில் அமைந்துள்ள நுங்கம்பாக்கம் அகத்தீசுவரர் கோயிலின் புவியியல் ஆள்கூறுகள் ஆகும்.  

தமிழ்நாடு அரசின் இந்து சமய அறநிலையத் துறை கட்டுப்பாட்டில் இக்கோயில் இயங்குகிறது.  

இக்கோயிலின் சுக்ரவார அம்மனை, பல்லக்கில் வைத்து பெண்கள் சுமந்து வலம் வருவது சிறப்பாகக் கருதப்படுகிறது.
# கல்லறை வட்டணை


ஒரு **கல்லறை வட்டணை**, அல்லது **குப்பை வட்டணை** அல்லது **அகற்றும் வட்டணை** என்பது பொதுவான செயல்பாட்டு வட்டணைகளிலிருந்து விலகி இருக்கும் ஒரு வட்டணைப் பகுதியாகும் . ஒரு குறிப்பிடத்தக்க கல்லறை வட்டணை என்பது புவி ஒத்தியங்கும் வட்டணைக்கு அப்பாற்பட்ட ஒரு மீ ஒத்தியங்கும் வட்டணை ஆகும். சில செயற்கைக்கோள்கள் அவற்றின் செயல்பாட்டு வாழ்க்கையின் முடிவில் இத்தகைய வட்டணைகளுக்கு நகர்த்தப்பட்டு, செயல்பாட்டு விண்கலத்துடன் மோதி, விண்வெளி குப்பைகளை உருவாக்கும் நிகழ்தகவைக் குறைக்கும்.
# சுய்னா



**சுயினா** (**சுயிபார்மிசு** என்றும் அழைக்கப்படுகிறது) என்பது அனைத்துண்ணி வகையினைச் சேர்ந்த அசைவில்லா இரட்டைப்படைக் குளம்பி பாலூட்டிகளின் துணைவரிசையாகும். இதில் வீட்டுப் பன்றி மற்றும் ஈட்டிப்பல் பன்றிகள் அடங்கும். இந்த உயிரலகின் உறுப்பினர்கள் **சுயின்** என்று அழைக்கப்படுகின்றன. சுயிடே பன்றி மற்றும் ஈட்டிப்பல் பன்றி குடும்பத்தையும் உள்ளடக்கியது. தயாசூயிடே குடும்பம் தாயாச்யிடுகள் அல்லது பெக்காரியிசு என அழைக்கப்படுகிறது. சூயின்கள் பெரும்பாலும் ஆப்பிரிக்கா, தென் அமெரிக்கா மற்றும் தென்கிழக்கு ஆசியாவைப் பூர்வீகமாகக் கொண்டவை. காட்டுப்பன்றி ஐரோப்பா மற்றும் ஆசியாவைப் பூர்வீகமாகக் கொண்டது. வட அமெரிக்கா மற்றும் ஆத்திரேலியாவில் அறிமுகப்படுத்தப்பட்டது. வீட்டுப் பன்றிகளின் துணையினங்கள் விவசாயத்தில் பரவலான பயன்பாடு உடையது. சுயினா உயிரினங்கள் 55 செ.மீ. முதல் (குள்ள காட்டுப் பன்றி) 83 செ.மீ. (பெரும் காட்டுப் பன்றிகள்) நீளமுடையன. இவை முதன்மையாகக் காடு, புதர் நிலம் மற்றும் புல்வெளி உயிர்வாழ்விடங்களில் காணப்படுகின்றன, இருப்பினும் சில பாலைவனங்கள், ஈரநிலங்கள் அல்லது கடலோரப் பகுதிகளில் காணப்படுகின்றன. பெரும்பாலான சிற்றினங்களின் எண்ணிக்கை எவ்வளவு என்ற மதிப்பீட்டைக் கொண்டிருக்கவில்லை, இருப்பினும் தோராயமாக இரண்டு பில்லியன் வீட்டுப் பன்றிகள் விவசாயத்தில் பயன்படுத்தப்படுகின்றன. அதே நேரத்தில் பல சிற்றினங்கள் 100க்கும் குறைவான எண்ணிக்கையுடன் அருகிய இனம் அல்லது மிக அருகிவிட்ட இனமாகக் கருதப்படுகின்றன. ஒரு சிற்றினம், ஹியூடின் காட்டுப் பன்றி, 20 ஆம் நூற்றாண்டில் அழிந்துவிட்டதாகப் பன்னாட்டு இயற்கைப் பாதுகாப்புச் சங்கத்தினால் கருதப்படுகிறது.  

## வகைப்பாடு
ஆர்டியோடாக்டைலாவிற்குள் சுய்னாவின் இடத்தை பின்வரும் கிளை வரைபடத்தில் குறிப்பிடலாம்.  

சுய்னாவின் துணைவரிசை ஒன்பது பேரினங்களில் தற்போதுள்ள 21 சிற்றினங்களைக் கொண்டுள்ளது. இவை 6 பேரினங்களில் 18 சிற்றினங்களைக் கொண்ட சூயிடே குடும்பத்திற்கும், 3 சிற்றினங்கள் கொண்ட 3 பேரினங்களுடன் கூடிய தயாசூயிடே குடும்பத்திற்கும் இடையில் பிரிக்கப்பட்டுள்ளன. இதில் காட்டுப்பன்றி-பன்றி கலப்பினங்கள் அல்லது அழிந்துபோன வரலாற்றுக்கு முந்தைய சிற்றினங்கள் போன்ற இல்லை. கூடுதலாக, ஒரு சிற்றினம், ஹியூட் பன்றி, 20ஆம் நூற்றாண்டில் அழிந்தது.  

- குடும்பம் **சூயிடே** (பன்றிகள்)
  - பேரினம் *பேபிரூசா*: 4 சிற்றினங்கள்
  - பேரினம் *கைலோகோரசு*: 1 சிற்றினம்
  - பேரினம் *பாகோகோரசு*: 2 சிற்றினங்கள்
  - பேரினம் *போர்குலா*: 1 சிற்றினம்
  - பேரினம் *பொட்டாமோகோரசு*: 2 சிற்றினங்கள்
  - பேரினம் *சுசு*: 9 சிற்றினங்கள்
- குடும்பம் **தயாசுயிடே** (பெக்காரியசு)
  - பேரினம் *கேட்டகோனசு*: 1 சிற்றினம்
  - பேரினம் *தைகோடைல்சு*: 1 சிற்றினம்
  - பேரினம் *தயாசசு*: 1 சிற்றினம்
# வளசரவாக்கம் அகத்தீசுவரர் மற்றும் வேள்வீசுவரர் கோயில்



**அகத்தீசுவரர் மற்றும் வேள்வீசுவரர் கோயில்** என்பது இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் வளசரவாக்கம் புறநகர்ப் பகுதியில் அமைந்துள்ள ஒரு சிவன் கோயில் ஆகும். இக்கோயிலின் மூலவர் அகத்தீசுவரர் மற்றும் வேள்வீசுவரர் ஆவர். இறைவி திரிபுரசுந்தரி தாயார் ஆவார். மேலும், இக்கோயிலின் தலவிருட்சம் வன்னி மரம் மற்றும் தீர்த்தம் சுக்ர தீர்த்தம் ஆகும்.  

கடல் மட்டத்திலிருந்து சுமார் 57 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள் ஆகும்.  

அகத்தீசுவரர் சன்னதி, வேள்வீசுவரர் சன்னதி, திரிபுரசுந்தரி சன்னதி, கோதண்டராமர் சன்னதி, வினை தீர்த்த விநாயகர் சன்னதி, வள்ளி தெய்வானை சமேத சுப்பிரமணியர் சன்னதி, கருமாரி அம்மன் சன்னதி, ஆஞ்சநேயர் சன்னதி, நவக்கிரக சன்னதி, பைரவர் சன்னதி ஆகியவை இக்கோயிலின் முக்கிய வழிபாட்டு இடங்களாகும்.  

தமிழ்நாடு அரசின் இந்து சமய அறநிலையத் துறை கட்டுப்பாட்டில் இக்கோயில் இயங்குகிறது.
# நைட்ரைல் சயனைடு



**நைட்ரைல் சயனைடு** (*Nitryl cyanide*) NCNO<sub>2</sub> என்ற மூலக்கூற்று வாய்ப்பாட்டால் குறிக்கப்படும் ஓர் ஆற்றல்மிகு வேதிச் சேர்மமாகும். நைட்ரைல் சயனைடு சேர்மம் 2,4,6-முந்நைட்ரோ-1,3,5-முவசீன் என்ற கோட்டுபாட்டு ரீதியான வெடியுப்பு தயாரிப்பதற்கு உதவும் சாத்தியமான முன்னோடிச் சேர்மமாகக் கருதப்படுகிறது.  

## தயாரிப்பு
நைட்ரைல் சயனைடு முதன்முதலில் 2014 ஆம் ஆண்டில் தயாரிக்கப்பட்டது. நைட்ரோனியம் நான்குபுளோரோபோரேட்டுடன் டெர்ட்-பியூட்டைல் மெத்தில்சிலைல் சயனைடு சேர்த்து −30 பாகை செல்சியசு வெப்பநிலையில் வினைபுரியச் செய்தால் நைட்ரைல் சயனைடு உருவாக்கிறது. டெர்ட்-பியூட்டைல்சிலைல் புளோரைடும் போரான் முப்புளோரைடும் உடன்விளைபொருள்களாகத் தோன்றுகின்றன.  

:  

இந்த முறையில் தோறும்ன் மாற்றம் 50% மட்டுமேயாகும். மேலும் டெர்ட்-பியூட்டைல்டிமெத்தில்சிலைலை அதிகமாகப் பயன்படுத்துவதால் விளைபொருள் மேலும் குறைகிறது.
# பியூசு மிசுரா



**பியூசு மிசுரா** (*Piyush Mishra*) ஓர் இந்திய அரசியல்வாதியாவார். 1988 ஆம் ஆண்டு மார்ச்சு மாதம் 4 ஆம் தேதியன்று உத்தரப்பிரதேச மாநிலம் லக்னோ நகரத்தில் இவர் பிறந்தார். சுகல்தேவ் பாரதிய சமாச் கட்சியின் உறுப்பினராகவும் இக்கட்சியின் தேசிய செய்தி தொடர்பாளராகவும் இருந்தார்.
# ப. வீர முத்துவேல்



**பழனிவேல் வீரமுத்துவேல்** (*P. Veera Muthuvel*) இந்திய விண்வெளித் துறையில் ஒரு அறிவியலாளர் ஆவார். இவர் பெங்களூரைத் தலைமையிடமாகக் கொண்ட இந்திய விண்வெளி ஆய்வு மைய திட்ட இயக்குநர்களில் ஒருவர் ஆவார். சூலை 14, 2023-ல் சதீஸ் தவான் விண்வெளி மையத்தினால் ஏவப்பட்ட சந்திரயான்-3 திட்ட இயக்குநர் ஆவார்.  

## கல்வி
தமிழ்நாட்டின் விழுப்புரம் நகரில் 22 அக்டோபர் 1976 அன்று பிறந்தார் வீர முத்துவேல். இவருடைய தந்தை பழனிவேல் தெற்கு இரயில்வேயில் தொழில்நுட்ப வல்லுநராகப் பணியாற்றியவர். விழுப்புரத்தில் உள்ள ரயில்வே பள்ளியில் படித்து பின்னர், தனியார் பல்தொழில்நுட்பக் கல்லூரியில் இயந்திரவியல் பொறியியலில் பட்டயப் படிப்பினை முடித்தார். விண்வெளியில் இவருக்கு இருந்த ஆர்வம் காரணமாக தாம்பரத்தில் உள்ள சாய்ராம் பொறியியல் கல்லூரியில் சேர்ந்து இளநிலை பொறியல் பட்டமும், திருச்சிராப்பள்ளியில் உள்ள தேசிய தொழில்நுட்ப நிறுவனத்தில் முதுநிலை பொறியியல் பட்டமும் பெற்றார். இதன் பின்னர் சென்னை இந்திய தொழில்நுட்ப கழகத்தில் விண்வெளி துறையில் ஆராய்ச்சி செய்து முனைவர் பட்டம் பெற்றார்.  

## இந்திய விண்வெளி பணியில்
சிக்கலான வன்பொருள் குறித்த ஆய்வுகளில் ஆர்வம் கொண்ட வீர முத்துவேல், 1989ல் இந்திய விண்வெளி ஆராய்ச்சி நிறுவனத்தில் அறிவியலாளராக சேர்ந்தார். இஸ்ரோவின் முதன்மை அலுவலகத்தின் விண்வெளி உள்கட்டமைப்பு திட்டத்தின் துணை இயக்குநராகப் பணியாற்றியுள்ளார். 2016ஆம் ஆண்டில், விண்கலத்தின் மின்னணு தொகுப்பில் அதிர்வு கட்டுப்பாட்டு அமைப்பு குறித்த ஆய்வுக் கட்டுரையினை பெங்களூருவில் உள்ள யு. ஆர். ராவ். செயற்கைக்கோள் மையத்தில் நடத்தப்பட்ட சோதனைகளின் அடிப்படையில் வெளியிட்டார். இம்மையத்தில் 30 ஆண்டுகள் பல திட்டங்கள் மற்றும் பல்வேறு பொறுப்புகளில் பணியாற்றிய அனுபவத்திற்குப் பிறகு, வீர முத்துவேல் 2019 ஆம் ஆண்டில், சந்திரயான் 3 திட்டத்தின் இயக்குநராக நியமிக்கப்பட்டார். சந்திரயான்-2 திட்டத்தை அதன் திட்ட இயக்குநராக மேற்பார்வையிட்ட வனிதாவுக்குப் பிறகு இவர் பதவியேற்றார். இவர் சந்திரயான் 2 திட்டத்தில் முக்கியப் பங்கு வகித்தார், திட்டத்தின் வளர்ச்சி மற்றும் அறிவியல் தொழில்நுட்ப கூறுகளில் நாசாவுடன் ஒருங்கிணைப்புப் பணிகளில் ஈடுபட்டார்.
# வார்ப்புரு:விக்கி மாரத்தான் 2023/கருத்திட அழைப்பு

<div>  

வணக்கம்!  

செப்டம்பர் 30 அன்று தமிழ் விக்கிப்பீடியாவின் 20ஆவது பிறந்தநாள் அமைகிறது. 20 ஆண்டுகள் நிறைவினைக் கொண்டாடும் எளியவகை பங்களிப்பாக **விக்கி மாரத்தான்** நிகழ்வினை நடத்தலாம் எனும் பரிந்துரை உள்ளது.  

இந்த நிகழ்வினை நடத்துவதற்காக திட்டப் பக்கம் ஆரம்பிக்கப்பட்டுள்ளது. இதன் **பேச்சுப் பக்கத்தில்** தங்களின் கருத்துகளை பதிவு செய்யுமாறு கேட்டுக்கொள்கிறோம்.  

வாய்ப்பு கிடைக்கும் ஆண்டுகளில் விக்கிமாரத்தான் நிகழ்வினை நாம் நடத்திவருகிறோம். இந்தாண்டின் சிறப்பு கருதி, இந்த நிகழ்வினை புதுமையான முறையில் நடத்திட தங்களின் கருத்துகள் உதவும்; நன்றி!  

- *ஒருங்கிணைப்புக் குழு*  

</div>
# ஈ. ஆர். சகாதேவன்



**ஈ. ஆர். சகாதேவன்** எதிர்மறை கதைப்பாத்திரங்களில் நடித்த தமிழ்த் திரைப்பட நடிகராவார். ம. கோ. இராமச்சந்திரன், சிவாஜி கணேசன், ஜெமினி கணேசன், எஸ். எஸ். இராஜேந்திரன் ஆகியோர் நடித்த திரைப்படங்களில் இவர் நடித்திருந்தார். 1940, 1950, 1960 ஆகிய காலகட்டங்களில் குறிப்பிடத்தக்க எண்ணிக்கையிலான திரைப்படங்களில் நடித்தவர்.  

## தொழில் வாழ்க்கை
ஆரம்ப காலங்களில் மேடை நாடகங்களில் நடித்துவந்த இவர், 1937 ஆம் ஆண்டில் வெளியான ராஜசேகரன் ஏமாந்த சோணகிரி எனும் திரைப்படத்தில் அறிமுகமானார். எதிர்மறை கதைப்பாத்திரங்களிலும், துணை கதைப்பாத்திரங்களிலும் நடித்தார்.  

## நடித்த திரைப்படங்கள்
| 1937 | ராஜசேகரன் ஏமாந்த சோணகிரி | அறிமுகம், முக்கிய கதைப்பாத்திரம் |
| --- | --- | --- |
| 1941 | தயாளன் |  |
| 1943 | தேவகன்யா | சுரவர்மன் |
| 1943 | திவான் பகதூர் |  |
| 1944 | பிரபாவதி | சுனபன் |
| 1947 | ஆயிரம் தலை வாங்கிய அபூர்வ சிந்தாமணி | புரந்தரன் |
| 1948 | லட்சுமி விஜயம் | அரசன் அவந்தி |
| 1949 | இன்பவல்லி |  |
| 1949 | கன்னியின் காதலி | கிதிவர்மன் |
| 1951 | கலாவதி |  |
| 1953 | நால்வர் |  |
| 1954 | மலைக்கள்ளன் | காத்தவராயன் |
| 1954 | கூண்டுக்கிளி | சொக்கலிங்கம் |
| 1955 | குலேபகாவலி |  |
| 1955 | குணசுந்தரி |  |
| 1955 | பெண்ணரசி |  |
| 1955 | காவேரி |  |
| 1956 | ரம்பையின் காதல் | கடவுள் இந்திரன் |
| 1956 | நானே ராஜா |  |
| 1956 | மறுமலர்ச்சி |  |
| 1956 | தாய்க்குப் பின் தாரம் | இரத்தினம் பிள்ளை |
| 1957 | மாயாபஜார் | துசசனா |
| 1957 | அலாவுதீனும் அற்புத விளக்கும் |  |
| 1957 | புதுமைப்பித்தன் | பரக்ராமன் |
| 1957 | மகதலநாட்டு மேரி |  |
| 1957 | மக்களைப் பெற்ற மகராசி | மாயாண்டி |
| 1957 | நீலமலைத் திருடன் | திருடனின் தந்தை |
| 1957 | சக்கரவர்த்தி திருமகள் |  |
| 1958 | பூலோக ரம்பை |  |
| 1958 | நாடோடி மன்னன் | இரத்தினபுரியின் படைத்தலைவன் |
| 1958 | காத்தவராயன் |  |
| 1958 | செஞ்சு இலட்சுமி |  |
| 1958 | பெற்ற மகனை விற்ற அன்னை |  |
| 1958 | செங்கோட்டை சிங்கம் | மலையாண்டி |
| 1959 | சுமங்கலி |  |
| 1959 | தாய் மகளுக்கு கட்டிய தாலி | திருவேங்கடம் |
| 1960 | செஞ்சி இலட்சுமி |  |
| 1961 | ஸ்ரீ வள்ளி | நம்பி ராஜா |
| 1962 | மகாவீர பீமன் | பீமன் |
| 1964 | நால்வர் |  |
| 1965 | வீர அபிமன்யு |  |
| 1966 | மகாகவி காளிதாஸ் | அரசன் |
| 1966 | சரஸ்வதி சபதம் | படைவீரன் |
| 1967 | சீதா |  |
| 1968 | திருமால் பெருமை | சோழ அரசன் |
| 1968 | தில்லானா மோகனாம்பாள் | 'மைனர்' நாகலிங்கம் |
| 1970 | நடு இரவில் |  |
| 1971 | ஆதி பராசக்தி |  |
| 1972 | அகத்தியர் | } |
# மூங்கில் வெளவால்



**மூங்கில் வௌவால்கள்** (*Bamboo bat*) என்பது ***தைலோனிக்டெரிசு*** பேரினத்தைச் சேர்ந்த வெசுபர் வௌவால்கள் ஆகும். இந்த பெயர் "திட்டு வௌவால்" என்று மொழிபெயர்க்கப்பட்டுள்ளது, மேலும் மூங்கிலைப் பற்றிக்கொள்ள இந்த வௌவால்களுக்கு உதவும் வகையில் கரங்கள் மற்றும் கால்களில் முடி இல்லாத சதைப்பற்றுள்ள பட்டைகள் இருக்கின்றன.  

இந்த பேரினத்தில் உள்ள சிற்றினங்கள்:  

- பிளைத் மூங்கில் வௌவால், *தைலோனிக்டெரிசு புளுவிதா*
- மலேய மூங்கில் வௌவால், *தைலோனிக்டெரிசு மலேயா*
- சிறிய மூங்கில் வௌவால், *தைலோனிக்டெரிசு பேச்சிபசு*
- குள்ள மூங்கில் வௌவால், *தைலோனிக்டெரிசு பிக்மேயசு*
- பெரிய மூங்கில் வௌவால், *தைலோனிக்டெரிசு ரோபசுதுலா*
- தோங்கின் மூங்கில் வௌவால், *தைலோனிக்டெரிசு தோன்கினென்சிசு*
# டென்சில் சான் கோடின்

**டென்சில் சான் கோடின்** (*Denzil J. Godin*) இந்திய நாட்டின் மருத்துவர் ஆவார். இராம் நாயக்கால் 17 ஆவது உத்தரபிரதேச சட்டமன்றத்தில் பரிந்துரைக்கப்பட்ட ஆங்கிலோ-இந்திய உறுப்பினராக பணியாற்றினார். இலக்னோ கிறிசுதவக் கல்லூரியில் தாவரவியல் துறையில் இணைப் பேராசிரியராகவும் பணியாற்றினார். 2011 ஆம் ஆண்டு இந்திய தாவரவியல் சங்கத்தின் வாழ்நாள் உறுப்பினரானார்.  

## தனிப்பட்ட வாழ்க்கை
1966 ஆம் ஆண்டு ஆகசுடு மாதம் 24 ஆம் தேதியன்று லக்னோவில் டென்சில் பிரான்சிசு சோசப் கோடினுக்கு பிறந்தார். 1997 ஆம் ஆண்டு டென்சில் பிரான்சிசு சோசப் லீனா பி.கோடினை மணந்தார். இவருக்கு இரண்டு மகன்கள் உள்ளனர்.
# வௌவால் ஈ


**வௌவால் ஈ**(*Bat fly*) என்பது வௌவால்களின் வெளிப்புற ஒட்டுண்ணிகளான இருசிறகிப் பூச்சிகள் வரிசையின் சிற்றினங்கள் ஆகும்..நைக்டெரிபிடே மற்றும் இசுட்ரெப்ளிடே வௌவால் ஈக்களின் இரண்டு குடும்பங்கள் ஆகும். வௌவால் ஈக்கள் உலகம் முழுவதும் பரவிக் காணப்படுகின்றன. நைக்டெரிபிடே மற்றும் இசுட்ரெப்ளிடே சிற்றினங்கள் கிப்போசோசுசிடே மற்றும் குளோசினிடே குடும்ப ஈக்களுடன் சேர்ந்து கிப்போபோசுகோய்டியா என்ற மீபெரும் குடும்பத்தின் கீழ் உள்ளன.
# மலாயா மேற்கு கடற்கரை தொடருந்து வழித்தடம்



**மலாயா மேற்கு கடற்கரை தொடருந்து வழித்தடம்**, (மலாய்: *Laluan Kereta Api Pantai Barat*; ஆங்கிலம்: *KTM West Coast Railway Line* (**WCRL**); சீனம்: 西海岸鐵路線); என்பது மலேசியா பெர்லிஸ் மாநிலத்தில்; மலேசியா-தாய்லாந்து எல்லைக்கு அருகில் உள்ள பாடாங் பெசார் தொடருந்து நிலையத்திற்கும் சிங்கப்பூர், உட்லேண்ட்ஸ் தொடருந்து சோதனைச் சாவடிக்கும் இடையிலான தொடருந்து வழித்தடம் ஆகும்.  

இந்த வழித்தடம் மேற்குக் கடற்கரை தொடருந்து பாதை என்றும் அழைக்கப்படுகிறது; ஏனெனில், தீபகற்ப மலேசியாவின் மேற்கு கடற்கரையில் உள்ள அனைத்து மாநிலங்களுக்கும் இந்த வழித்தடம் சேவை செய்வதால் அவ்வாறு அழைக்கப்படுகிறது.  

## பொது

1,151-கி.மீ. நீளம் கொண்ட இந்த வழித்தடம், கிழக்குக் கடற்கரை தொடருந்து வழித்தடத்தை (*East Coast Railway Line*) விட பரபரப்பானது. ஏனெனில் இந்த வழித்தடம், கேடிஎம் இடிஎஸ் சேவைகள் (*KTM ETS*); கேடிஎம் இண்டர்சிட்டி KTM Intercity சேவைகள்; பன்னாட்டு எக்சுபிரஸ் சேவைகள் (*International Express*); கிள்ளான் பள்ளத்தாக்கு, பினாங்கு பெருநகரம் (*Greater Penang Conurbation*) ஆகிய பகுதிகளில் கேடிஎம் கொமுட்டர் (*KTM Komuter*) சேவைகள்; சரக்குச் சேவைகள் போன்ற பல்வேறு தொடருந்துச் சேவைகளைக் கையாளுகிறது.  

இந்த வழித் தடத்தில், 759&nbsp;கி.மீ. நீளத்திற்கு மின்மயமாக்கப்பட்ட இரட்டைத் தடங்கள் உள்ளன.  

### முக்கிய நிலையங்கள்

- 
- 
- 
- 
- 
- 
- 
- (**கோலாலம்பூர் சென்ட்ரல்**) (**கேஎல் சென்ட்ரல்**)
- 
- 
- ஜொகூர் பாரு சென்ட்ரல் (**ஜேபி சென்ட்ரல்**) (**லார்க்கின் சென்ட்ரல்**)

## வரலாறு

மலாயா மேற்கு கடற்கரை தொடருந்து வழித்தடம் ஜூன் 1, 1885-இல் தைப்பிங்-போர்ட் வெல்ட் வழித்தடம் Taiping–Port Weld Line திறப்புடன் உருவாக்கப்பட்டது. 1932-இல் இந்த மேற்கு கடற்கரை தொடருந்து வழித்தடம் சிங்கப்பூர் வரை திறக்கப்பட்டது. அதன் பின்னர் அதன் சேவைகள் தீபகற்ப மலேசியாவின் மேற்குக் கடற்கரை முழுவதும் பரவியது.  

அடுத்த நிலையில் மலேசியா-தாய்லாந்து எல்லையில் உள்ள வரை பரவின. கரையோரத் துறைமுகங்களை ஈயச் சுரங்கப் பகுதிகளுடன் இணைக்கும் கிளை வழித்தடங்களை அமைத்தன் மூலம் மேலும் அதன் செயல்பாடுகள் பெருகின. அதன் பின்னர் தீபகற்ப மலேசியாவின் மேற்குக் கடற்கரை மாநிலங்களின் உட்பகுதியில் செல்லும் வழித்தடங்கள் மூலம் பிரதான வழித்தடம் படிப்படியாக இணைக்கப்பட்டது.  

## சேவைகள்

மேற்கு கடற்கரை தொடருந்து வழிதடத்தின் சேவைகள்:  

- [[கேடிஎம் இண்டர்சிட்டி|]]
  - [[கேடிஎம் இண்டர்சிட்டி|]] - நிலையத்தில் இருந்து ஜொகூர் பாரு சென்ட்ரல் வரையில்
    - <small> மற்றும் ஜொகூர் பாரு சென்ட்ரல் இடையிலான சேவை; மேற்குக் கடற்கரை வழித்தடத்தின் ஒரு பகுதியாகும். மற்றும் இடையிலான சேவை; கிழக்கு கடற்கரை வழித்தடத்தின் ஒரு பகுதியாகும்.</small>
  - [[கேடிஎம் இண்டர்சிட்டி|]] - >>> ஜொகூர் பாரு சென்ட்ரல்
  - [[கேடிஎம் இண்டர்சிட்டி|]] - ஜொகூர் பாரு சென்ட்ரல் >>> உட்லேண்ட்ஸ் தொடருந்து சோதனைச் சாவடி

- 
  - (முக்கிய நிலையங்களில் மட்டுமே நிறுத்தப்படும் அதிவிரைவு சேவை; இலவச அருகலை (Wi-Fi), உணவு; மற்றும் ஒற்றை இருக்கைகளுடன் வணிக வகுப்பிற்கு மேம்படுத்தப்பட்ட 6 பெட்டிகள்)
    - >>>
    - >>>
  - (அனைத்து முக்கிய நிலையங்கள்; சில சிறிய நிலையங்களில் நிறுத்தம்)
    - >>>
    - >>>
    - >>>
  - (அனைத்து நிலையங்களிலும் நிறுத்தம்)
    - >>>

- 
  - - >>> தம்பின்
  - - >>>
  - - >>> இசுக்கை பார்க்
  - - >>>
  - - >>>
# சாவித்திரன்


ரிக் வேதம் மூன்றாம் மண்டலத்தில் (RV 3.62.10) காயத்ரி மந்திரம் பற்றி உள்ளது. ரிக் வேதத்த்தின் 35வது மந்திரத்தில் சாவித்திரன் குறித்து விளக்கமாக கூறப்பட்டுள்ளது. இந்த மந்திரத்தில் சாவித்ர் ஒரு புரவலர் தெய்வமாக உருவகப்படுத்தப்படுகிறது. ரிக்வேதத்தின் பதினொரு முழு மந்திரங்களிலும் மற்றும் பிற வேதங்களிலும் சாவித்திரன் கொண்டாடப்படுகிறார். வேத மந்திரங்களில் சாவித்ரன் பெயர் மொத்தம் 170 முறை குறிப்பிடப்பட்டுள்ளது.  

வேத கால முடிவில் சாவித்ரன் தேவதையின் வழிபாடு இந்துக் கடவுள் பட்டியலிலிருந்து மறைந்தாலும், நவீன இந்து சமயத்தில் சாவித்திரன், காயத்ரி எனும் பெண் தெய்வத்தின் பெயரில் வணங்கப்படுகிறார்.  

### தோற்றம்
சாவித்திரன் தேவதை அழகிய, பரந்த, தங்கக் கரங்கள் உடையவர். இவருக்கு இனிமையான நாக்கும், பொன்னிற கண்களும், மஞ்சள் நிற முடி மற்றும் பளபளப்பான ஆடையை அணிந்தவர். இத்தேவதை சூரிய பகவான், அக்னி பகவான் மற்றும் இந்திரனுடன் தொடர்புடையவர். சாவித்ரன் எல்லா வடிவங்களையும் ஏற்கும் திறன் கொண்டவனாக இருப்பது போலவே, சர்வ ரூபமான தங்க அச்சு கொண்ட தங்கத் தேர் உடையவன். சாவித்திரனின் தேர் குதிரைகளால் இழுக்கப்படுகிறது. இவர் அதிகாலை சூரியோதயத்திற்கும், மாலை சூரிய அஸ்தமனத்திற்கும் அதிதேவதை ஆவார். இவர் காற்று, வானம் மற்றும் பூமி, உலகம், பூமியின் இடைவெளிகள் மற்றும் சொர்க்கத்தை ஒளிரச் செய்கிறார்.  
### பணிகள்
12 ஆதித்தர்களில் ஒருவர்களான சூரியன் மற்றும் பூஷணைப் போன்று சாவித்திரன் அசையும் மற்றும் நிலையானவற்றின் அதிபதி ஆவர். சாவித்ர் ஒரு கருணையுள்ள தெய்வம். அவர் அனைத்து உயிரினங்களின் பாதுகாவலராக செயல்படுகிறார். இவர் சொர்க்க லோகத்தையும், முன்னோர் உலகத்தையும் பாதுகாக்கிறார்.  
## இதனையும் காண்க
- ஆதித்தர்கள்
- காயத்ரி
- காயத்ரி மந்திரம்
- சந்தியா வந்தனம்
# அலுமினியம் சயனைடு



**அலுமினியம் சயனைடு** (*Aluminium cyanide*) Al(CN)<sub>3</sub> என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். ஓர் உலோக சயனைடாக வகைப்படுத்தப்படும் இது வெண்மை நிறத்தில் திண்மமாகக் காணப்படுகிறது. அலுமினியம் சயனைடு நீராற்பகுப்புக்கு உட்படும்போது அலுமினியம் ஐதராக்சைடையும் ஐதரசன் சயனைடையும் கொடுக்கிறது.  
## தயாரிப்பு
அலுமினியம் சயனைடு முதன்முதலில் 1924 ஆம் ஆண்டில் அதன் அம்மோனியேட்டாக Al(CN)<sub>3</sub>·5NH<sub>3</sub> தயாரிக்கப்பட்டது. இதற்காக அலுமினியம் உலோகத்துடன் பாதரசம்(II) சயனைடு ஆகியவை வினைபுரியச் செய்யப்பட்டன. நீராற்பகுப்பை தடுப்பதற்காக வினை கலவையுடன் திரவ அம்மோனியாவும் சேர்க்கப்பட்டது.
# யூரோப்பியம்(III) தெலூரைடு



**யூரோப்பியம்(III) தெலூரைடு** (*Europium(III) telluride*) Eu<sub>2</sub>Te<sub>3</sub> என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். யூரோப்பியத்தின் தெலூரைடு சேர்மமான இதில் யூரோப்பியம் +3 என்ற ஆக்சிசனேற்ற நிலையில் உள்ளது. கனசதுரக் கட்டமைப்பு படிகங்களாக யூரோப்பியம்(III) தெலூரைடு தோன்றுகிறது. ஈய தெலூரைடில் இது மட்டுப்படுத்தப்பட்ட கரைதிறனைக் கொண்டுள்ளது. ஒரு திண்ம கரைசலை உருவாக்குகிறது.
# இந்தியத் தாவரவியல் சங்கம்


**இந்தியத் தாவரவியல் சங்கம்** (*Indian Botanical Society*) என்பது இந்தியாவின் தாவரவியலாளர்களுக்கான தேசிய சங்கமாகும். இது 1920-ல் நிறுவப்பட்டது.  

சங்கத்தின் செயல்பாடுகளில் விரிவுரைகள், ஆய்வுகூட்டங்கள், கள பயணங்கள், களத் திட்டங்கள் மற்றும் பல்வேறு பகுதிகளில் பணிபுரியும் தாவரவியலாளர்களிடையே தகவல் பரிமாற்றத்திற்கான வருடாந்திர சமூகக் கூட்டம் நடத்துவது உள்ளிட்டவை அடங்கும்.  

## தோற்றம்
1920ஆம் ஆண்டு சனவரியில் நாக்பூர் கூட்டத்தில் இந்திய அறிவியல் சங்கத்தின் தாவரவியல் பிரிவு நிறைவேற்றிய தீர்மானத்தின் அடிப்படையில் இந்தியத் தாவரவியல் சங்கம் தொடங்கப்பட்டது. இந்த தீர்மானத்தை நடைமுறைப்படுத்துவதற்காக அமைப்பு ரீதியான குழு ஒன்று உருவாக்கப்பட்டது. இந்தக் குழுவில் கொல்கத்தா பல்கலைக்கழக அறிவியல் கல்லூரியின் மறைந்த பி. புருல், கோயம்புத்தூர் வேளாண்மைக் கல்லூரியின் மறைந்த ராய் பகதூர் கே. ரங்காச்சாரியார், மறைந்த ராய் பகதூர் பேராசிரியர் ஷிவ் ராம் காஷ்யப், லாகூர் அரசு கல்லூரி, மறைந்த பேராசிரியர் பீர்பால் சாகனி, வாரணாசி பனாரசு இந்து பல்கலைக்கழகம், முனைவர் டபிள்யூ. பர்ன்சு, புனா வேளாண்மைக் கல்லூரி ஆகியோர் உறுப்பினர்களாகவும் அலகாபாத் எவிங் கிறிசுடியன் கல்லூரி பேராசிரியர் வின்பில்ட் டட்ஜியன் தலைவராகவும் செயல்பட்டனர்.  

அக்டோபர் 1920-ல், இக்குழு இந்தியாவில் இருக்கும் தாவரவியலாளர்களுக்குக் கடிதம் ஒன்றை அனுப்பியது. இந்த புதிய சமூகத்தின் நியமன உறுப்பினராக அவர்களை அழைத்தது. சங்கத்தை நிறுவுவதற்கு 25 உறுப்பினர்கள் போதுமானதாக கருதப்படுவார்கள் என்றும், இந்த எண்ணிக்கையை எட்டியவுடன் நிர்வாகிகள் தேர்ந்தெடுக்கப்பட வேண்டும் என்றும் ஒப்புக்கொள்ளப்பட்டது. இந்த அழைப்பிற்கான பதில் உடனடியாகவும் இதயப்பூர்வமாகவும் இருந்ததால், சங்கத்தின் அலுவலகப் பொறுப்பாளர்களுக்கான தேர்தலும் நடைபெற்றது. திசம்பர் 6, 1920-ல் தேர்தல் முடிந்ததும், சங்கம் முறையாக ஒழுங்கமைக்கப்பட்டதாக அறிவிக்கப்பட்டது. மேலும் செயல் குழுவின் பணி நிறைவுற்றது.  

இந்தியத் தாவரவியல் சங்கம் நாட்டின் ஏதாவது ஒரு பல்கலைக்கழகத்தில் தன் வருடாந்திர அமர்வை நடத்துகிறது. இங்கு அறிவியலாளர்கள், தாவரவியலாளர்கள், தாவரவியல் துறையில் ஏற்பட்ட முன்னேற்றங்கள்/பாதகங்கள் குறித்து தங்கள் கருத்துக்களை முன்வைக்கின்றனர்.  

## வெளியீடுகள்
இந்தியத் தாவரவியல் ஆய்விதழ் (பின்னர் இந்தியத் தாவரவியல் சங்கத்தின் ஆய்விதழ்), பேராசிரியர் பைசனின் முன்முயற்சியின் கீழ் தொடங்கப்பட்டது.  

## மேலும் பார்க்கவும்

- இந்தியத் தாவரவியல் அளவாய்வு
# ஜானேசுவர் மிசுரா பூங்கா



**ஜானேசுவர் மிசுரா பூங்கா** (*Janeshwar Mishra Park*) என்பது இந்தியாவின் இலக்னோவில் உள்ள கோமதி நகரில் செயல்படும் நகர்ப்புற பூங்கா ஆகும். இப்பூங்காவிற்கு, சமாஜ்வாதி கட்சியைச் சேர்ந்த மறைந்த அரசியல்வாதி ஜானேசுவர் மிசுராவின் நினைவாக இது பெயரிடப்பட்டது.  

## வரலாறு
உத்தரப் பிரதேச<nowiki/>அன்றைய முதல்வர் அகிலேஷ் யாதவ் (2012-2017 அமர்வு) 6 ஆகத்து 2012 அன்று பூங்காவிற்கு அடிக்கல் நாட்டினார். சமாஜ்வாதி கட்சித் தலைவர் முலாயம் சிங் யாதவின் கனவுத் திட்டமாக இந்த பூங்கா இருந்தது. யாதவ் தனது மகனும் உ.பி. முதல்வருமான அகிலேஷ் யாதவிடம் ஜானேசுவர் மிசுராவின் பெயரில் ஒரு பூங்காவை அர்ப்பணிக்கச் சொன்னார். இது 168 கோடி ($276,026.668) செலவில் உருவாக்கப்பட்டது. இந்த பூங்கா லண்டனில் உள்ள ஹைட் பூங்கா மாதிரியாக வடிவமைக்கப்பட்டது.  

## அம்சங்கள்
கட்டிடக்கலை மற்றும் மேம்பாட்டிற்கான வரைபடத்தை புது தில்லியில் உள்ள புகழ்பெற்ற திட்டமிடல் மற்றும் கட்டிடக்கலைப் பள்ளி உருவாக்கியுள்ளது. பூங்காவில் நீண்ட வளைந்த நடைபாதை உள்ளது. மிதிவண்டி உள்ளிட்ட வாகனங்களை நிறுத்தும் வசதியுடன் இயங்கும் பிரத்தியேக மிதிவண்டி வழித்தடம் உள்ளது. மேலும், தொழில்முறை விளையாட்டு வீரர்கள் பயன்படுத்தக்கூடிய மென்னோட்ட தடமும் உள்ளது.  

பூங்கா பின்வரும் அம்சங்களைக் கொண்டுள்ளது:  

- பூங்கா முழுவதும் பசுமையான பகுதி
- ஏரிகள்
- விளையாட்டு மையம் மற்றும் விளையாட்டு மைதானம்
- உடற்பயிற்சி கூடம்
- மிதிவண்டி பாதை
- மெதுவோட்ட பாதை
- கேளிக்கைப் பூங்கா
- புல்வெளிகள்
- கொண்டோலா
- மழை நீர் சேகரிப்பு மூலம் செயல்படும் நீர்நிலைகள்
- பூங்கா மின் பயன்பாட்டிற்கான சூரிய சக்தி அமைப்பு
# தாராதேவி இரயில் நிலையம்


**தாராதேவி இரயில் நிலையம்** (*Taradevi railway station*) இந்தியாவின் இமாச்சல பிரதேசத்தில் உள்ள சிம்லா மாவட்டத்தில் அமைந்துள்ள ஒரு சிறிய இரயில் நிலையம் ஆகும். இந்த நிலையம் யுனெசுகோவின் உலக பாரம்பரிய தளமான கால்கா-சிம்லா தொடர்வண்டிப்பாதையில் அமைந்துள்ளது. சராசரி கடல் மட்டத்திலிருந்து 1,849 மீட்டர் (6066 அடி) உயரத்தில், சிம்லாவிலிருந்து 8 கி.மீ. தொலைவிலும் கல்காவிலிருந்து 81 கி.மீ. தொலைவிலும் தாராதேவி இரயில் நிலையம் அமைந்துள்ளது.  

அம்பாலா இரயில்வே கோட்டத்தின் அதிகார வரம்பிற்கு உட்பட்டு டிவிஐ என்ற குறியீட்டுடன் தாராதேவி இரயில் நிலையம் இயங்குகிறது.  

மாதா தாரா தேவியிலிருந்து இரயில் நிலையத்திற்கு இந்த பெயர் வந்தது. சங்கட் மோச்சன் மற்றும் தாரா தேவி கோவில்கள் இந்த நிலையத்திற்கு அருகில் அமைந்துள்ளன. மூன்றாவது நீளமான சுரங்கப்பாதை (எண்.91) 992 மீட்டர் (3,255 அடி) இந்த நிலையத்தின் சிம்லா முனையில் அமைந்துள்ளது.  

## முக்கிய இரயில்கள்
- கால்கா சிம்லா குறுகிய பாதை பயணிகள் இரயில்
- கால்கா சிம்லா இரயில் நீராவி இயந்திரம்
- சிவாலிக் விரைவு இரயில்
- சிம்லா கால்கா பயணிகள் இரயில்
# ஜானேசுவர் மிசுரா

**ஜானேசுவர் மிசுரா** (5 ஆகத்து 1933– 22 சனவரி 2010) என்பவர் சமாஜ்வாதி கட்சியைச் சேர்ந்த இந்திய அரசியல்வாதி ஆவார். இவர் இந்திய நாடாளுமன்ற உறுப்பினராகவும், இந்திய நாடாளுமன்றத்தின் மேல் சபையான மாநிலங்களவை உறுப்பினராக உத்தரப் பிரதேசத்தைப் பிரதிநிதித்துவப்படுத்தினார். ராம் மனோகர் லோகியாவைக் குறிப்பிடும் வகையில், பொதுவுடைமை சித்தாந்தத்திற்கான இவரது அர்ப்பணிப்பிற்காக இவரை *இளம் லோகியா* என்று அழைத்தனர்.  

## வாழ்க்கை
ஜானேசுவர் ஆகத்து 5, 1933-ல் பலியாவில் உள்ள சுபநாதஹின் கிராமத்தில் பிறந்தார். இவர் இளங்கலை மற்றும் இளநிலை சட்டம் படிப்புகளை முடித்துள்ளார். கல்லூரியில் படிக்கும் காலத்தில் ஜானேசுவர் மிசுரா, பூர்ணா நந்த் இடைநிலைக் கல்லூரியின் மாணவர் சங்கத்தின் தலைவராக இருந்தார். இவர் அலகாபாத் பல்கலைக்கழகத்திலும் பயின்றுள்ளார். மாணவராக இருந்தபோதே, சமாஜ்வாதி இளைஞர் சபாவில் சேர்ந்தார். ராம் மனோகர் லோஹியா மற்றும் ராஜ் நாராயணன் ஆகியோருடன் தொடர்பிலிருந்தார். 1969-70ல் அலகாபாத் மாவட்டத்தில் உள்ள புல்பூர் தொகுதியிலிருந்து இந்திரா காந்தி அமைச்சரவையில் பெட்ரோலியத்துறை அமைச்சராக இருந்த கே.டி.மாளவியாவை தோற்கடித்து முதன் முதலில் மக்களவை உறுப்பினரானார். இவர் ஆறாவது மக்களவை உறுப்பினராக, 1977-80, மற்றும் ஒன்பதாவது மக்களவை உறுப்பினராக, 1989-91 காலங்களில் பணியாற்றினார்.  

## மத்திய அமைச்சர்
ஜானேசுவர் மிசுரா, மொரார்ஜி தேசாய், சவுத்ரி சரண் சிங், வி. பி. சிங், சந்திரசேகர், எச். டி. தேவ கெளடா மற்றும் ஐ. கே. குஜரால் ஆகியோரின் அமைச்சரவையில் பணியாற்றினார். 1977 முதல் மத்திய இணை அமைச்சராக பணியாற்றினார். பெட்ரோலியம், நீர்வள இரசாயனங்கள் மற்றும் உரங்கள், எரிசக்தி, கப்பல் மற்றும் போக்குவரத்து, தொடர்பு மற்றும் இரயில்வே ஆகிய துறைகளையும் இவர் நிர்வகித்துள்ளார். இவர் 2000 மற்றும் 2006 ஆண்டில் மாநிலங்களவைக்கு மீண்டும் தேர்ந்தெடுக்கப்பட்டார்.  

## இறப்பு
மிசுரா 22 சனவரி 2010 அன்று அலகாபாத்தில் உள்ள தேஜ் பகதூர் சப்ரு மருத்துவமனையில் மாரடைப்பு காரணமாக இறந்தார். மிசுரா இறக்கும் போது, சமாஜ்வாதி கட்சியின் துணைத் தலைவராகவும், மாநிலங்களவை உறுப்பினராகவும் இருந்தார். இவருக்கு இரண்டு மகள்கள் உள்ளனர். அவர்களில் ஒருவர் மினா திவாரி.  

## செல்வாக்கு
உத்தரப் பிரதேச முன்னாள் முதல்வர் அகிலேஷ் யாதவ், தான் அரசியலுக்கு வரக் காரணமாக அமைந்தவர் ஜானேசுவர் மிசுரா என்று புகழ்ந்துள்ளார்.
# உலுக்னு துடுப்பாட்ட விளையாட்டரங்கம்



**உலுக்னு துடுப்பாட்ட விளையாட்டரங்கம்** (Luhnu Cricket Ground) இந்தியாவின் இமாச்சலப் பிரதேசத்தில் உள்ள பிலாசுபூரில் அமைந்துள்ளது. 1999 ஆம் ஆண்டு இமாச்சலப் பிரதேசத்தின் 16 வயதுக்குட்பட்ட துடுப்பாட்ட வீரர்கள் சம்மு மற்றும் காசுமீர் 16 வயதுக்குட்பட்டோரை எதிர்த்து போட்டியில் விளையாடியதுதான் இந்த அரங்கத்தில் பதிவுசெய்யப்பட்ட முதல் போட்டியாகும். 2001/02 ரஞ்சி டிராபியில் இமாச்சலப் பிரதேசம் டெல்லியுடன் விளையாடிய போது இந்த மைதானம் அதன் முதல் முதல் தர போட்டியை 2001 ஆம் ஆண்டில் நடத்தியது. அடுத்த பருவத்தில் 2002/03 ரஞ்சி கோப்பை போட்டியில் இமாச்சலப் பிரதேசம் ஐதராபாத்து அணியுடன் விளையாடிய போது மேலும் ஒரு முதல்தர ஆட்டம் நடைபெற்றது. இவற்றைத் தவிர மேலும் பெரிய போட்டிகள் எதுவும் அங்கு நடத்தப்படவில்லை.
# காக்களூர்



**காக்களூர்** என்பது இந்தியா தீபகற்பத்தில் தமிழ்நாடு மாநிலத்தின் திருவள்ளூர் மாவட்டத்தில் திருவள்ளூர் பகுதிக்கு அருகிலுள்ள ஒரு புறநகர்ப் பகுதியாகும். காக்களூரில், ஆவின் நிறுவனத்தின் பால் மற்றும் பால் பொருட்கள் தயாரிப்பு தொழிற்சாலை ஒன்று உள்ளது. காக்களூரில் பலவித தொழிற்சாலைகள் இயங்கும் தொழிற்பேட்டை ஒன்றும் அமைந்துள்ளது.  

கடல் மட்டத்திலிருந்து சுமார் 101 மீட்டர் உயரத்தில் அமைந்துள்ள காக்களூர் பகுதியின் புவியியல் ஆள்கூறுகள், ஆகும். காக்களூர் கிராமமானது காக்களூர் ஊராட்சி பகுதிக்கு உட்பட்டதாகும். திருவள்ளூர், புட்லூர், தொழுவூர் ஆகியவை காக்களூர் பகுதிக்கு அருகிலுள்ள சில முக்கியமான புறநகர்ப் பகுதிகளாகும்.  

காக்களூருக்கு அருகில் காக்களூர் சிவா விஷ்ணு கோயில் ஒன்றும் அமையப் பெற்றுள்ளது.  

காக்களூர் பகுதியானது, திருவள்ளூர் (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் வி. ஜி. ராஜேந்திரன் ஆவார். மேலும் இப்பகுதி, திருவள்ளூர் மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக கே. ஜெயக்குமார், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# சிவநாத் பிரசாத்து



**சிவநாத் பிரசாத்து** (*Shiv Nath Prasad*) ஓர் இந்திய கட்டிடக் கலைஞர் மற்றும் நகர்ப்புற திட்டமிடும் நிபுணர் ஆவார், தன்னுடைய கட்டிடக்கலை வடிவமைப்புகளுக்காக இவர் நன்கு அறியப்பட்டார். இந்தியாவின் லெ கொபூசியே என்று சிவநாத் பிரசாத்து அழைக்கப்பட்டார். அனைத்துலக பாணி கட்டடக் கலைக்குப் புகழ்பெற்றவர் லெ கொபூசியே என்பது குறிப்பிடத்தக்கதாகும்.  

## வாழ்க்கை வரலாறு
சிவநாத் 1922 ஆம் ஆண்டில் பிரித்தானிய இந்தியாவின் வாரணாசியில் பிறந்தார்  

இருவரும் எப்போதாவது ஒன்றாக வேலை செய்திருக்கிறார்களா இல்லையா என்பது முற்றிலும் தெளிவாகத் தெரியவில்லை என்றாலும், இவரது பணி லெ கொபூசியே என்பவரால் பாதிக்கப்பட்டது.  

1965 மற்றும் 1969 க்கு இடையில் இந்திய சுற்றுலா வளர்ச்சிக் கழகத்திற்காக மகேந்திர ராசுவுடன் இணைந்து கட்டப்பட்ட புது தில்லி சாணக்யபுரியில் உள்ள அக்பர் உணவு விடுதி இவரது படைப்புகளில் ஒன்றாகும். இது லெ கொபூசியே*வின் கட்டமைப்பு* கூறுகளைக் கொண்டுள்ளது. கலை நிகழ்ச்சிகளுக்கான சிறீ ராம் மையம் 1966-69 ஆம் ஆண்டிலும் திபெத் இல்லம் 1970 ஆம் ஆண்டிலும் கட்டப்பட்டது  

பிரசாத் 2000 ஆம் ஆண்டின் முற்பகுதியில் இறந்தார்.
# இலைப் பூச்சிகள்


**இலைப் பூச்சிகள்** (*Leaf-mimic katydid*) என்பது தெட்டிகோனிடே குடும்பத்தினைச் சார்ந்த இலைகள் போல் உள்ள பல பூச்சிகளைக் குறிக்கின்றது.  

இந்த வகை உருமறைப்பு பல துணைக் குடும்பங்களில் காணப்படுகிறது.  

- தெரோகுரொசினே
- பானெரோப்டெரினே
- சூடோபில்லினே

இதேபோன்ற உருமறைப்பு உத்தியைக் கடைப்பிடிக்கும் மற்ற தொடர்பில்லாத பூச்சிகளில் இலைப் பூச்சிகளும் அடங்கும்.  

## படங்கள்
# கடச்சனேந்தல்



**கடச்சனேந்தல்** என்பது இந்திய தீபகற்பத்தில் தமிழ்நாடு மாநிலத்தின் மதுரை மாவட்டத்திலுள்ள ஒரு புறநகர்ப் பகுதியாகும். கடைச் சிலம்பு ஏந்தல் என்ற பெயரே மருவி கடச்சனேந்தல் என்றாகி விட்டது. சிலப்பதிகாரத்தில், கோவலன் மற்றும் அவரது மனைவி கண்ணகி, சமணத் துறவி கவுந்தியடிகளால் மதுரைக்கு அழைத்துச் செல்லப்படும் போது, முதல் நாள் தங்க வைக்கப்பட்ட இடமே இந்த கடச்சனேந்தல் ஆகும். மதுரையிலிருந்து அழகர்கோவில் செல்லும் வழியில் அமைந்துள்ள கடச்சனேந்தல் பகுதிக்கு அருகில் ஒவ்வோர் ஆண்டும் சூன் மாதம் கொன்றை மலர்கள் பூத்துக் குலுங்கி மனதுக்கும் கண்களுக்கும் விருந்தளிக்கும்.  

கடல் மட்டத்திலிருந்து சுமார் 187 மீட்டர் உயரத்தில் அமைந்துள்ள கடச்சனேந்தல் பகுதியின் புவியியல் ஆள்கூறுகள் ஆகும்.  

மதுரை, மூன்றுமாவடி, அப்பன்திருப்பதி, கோ. புதூர், பீபி குளம், ஊமச்சிகுளம், யா. ஒத்தக்கடை, தல்லாகுளம், கே. கே. நகர், கோரிப்பாளையம் மற்றும் மாட்டுத்தாவணி ஆகியவை கடச்சனேந்தல் பகுதிக்கு அருகிலுள்ள சில முக்கியமான புறநகர்ப் பகுதிகளாகும்.  

புனித அந்தோணியார் தேவாலயம் ஒன்று கடச்சனேந்தல் பகுதியில் அமைந்துள்ளது.
# காய்ந்த இலை கும்பிடுபூச்சி



**காய்ந்த இலை கும்பிடுபூச்சி** (*Dead leaf mantis*) என்பது இறந்த இலைகளைப் பிரதிபலிக்கும் பல்வேறு வகையான கும்பிடுபூச்சிகளுக்கு வழங்கப்படும் பொதுவான பெயர் ஆகும். கவர்ச்சியான செல்லப்பிராணிகளாக பிரபலமாக இருப்பதால், *தெரோபிளாட்டிசு* பேரினத்தில் உள்ள சிற்றினங்களைக் குறிக்க இச்சொல் பெரும்பாலும் பயன்படுத்தப்படுகிறது. *தெ. டெசிக்காட்டா* (இராட்சத காய்ந்த இலை கும்பிடுபூச்சி), *தெ.லோபாடா* (தென்கிழக்கு ஆசிய காய்ந்த இலை கும்பிடுபூச்சி) மற்றும் தெ. பிலிப்பீனிகா (பிலிப்பீன்சு காய்ந்த இலை கும்பிடுபூச்சி) இவ்வகையினைச் சார்ந்தவை. பிற பூச்சிகளாக *அகாந்தோப்சு பால்காடேரியா* (தென் அமெரிக்க காய்ந்த இலை கும்பிடுபூச்சி), *அ. பால்காட்டா* (தென் அமெரிக்க காய்ந்த இலை கும்பிடுபூச்சி) உள்ளன. *பிலோக்ரானியா பாரடாக்சா* (பேய் கும்பிடுபூச்சி) மிகவும் பொதுவானது.  

## மேலும் பார்க்கவும்
- புல் கும்பிடுபூச்சி
# புல் கும்பிடுபூச்சி

**புல் கும்பிடுபூச்சி** (*Grass mantis*) என்பது பெரும்பாலும் புல் அல்லது மற்ற மெல்லிய தாவரங்களைப் போன்று காணப்படும் பல்வேறு வகையான கும்பிடுபூச்சிகளுக்கு வழங்கப்படும் பொதுவான பெயர் ஆகும். இந்தப் பெயரினைக் கொண்ட சில பூச்சி சிற்றினங்கள் கீழே கொடுக்கப்பட்டுள்ளன. இவைத் தவிரப் பிற சிற்றினங்களும் இப்பட்டியலில் அடங்கும்.  

- *கிளப்ரோமன்டிசு மெக்சிகானா* (மெக்சிகன் புல் கும்பிடுபூச்சி)
- *ஓடோடோமாண்டிசு பிளானிசெப்சு* (புல் கும்பிடுபூச்சி)
- *ஆக்சியோதெசுபிசு துமொண்டி* (ஆப்பிரிக்கப் புல் கும்பிடுபூச்சி)
- *தெசுப்ரோடியா கிராமினிசு* (ஆப்பிரிக்கப் புல் கும்பிடுபூச்சி)
- *சைசோசெபாலா பைகார்னிசு* (இந்தியப் புல் கும்பிடுபூச்சி)

## மேலும் பார்க்கவும்

- காய்ந்த இலை கும்பிடுபூச்சி
# குச்சி கும்பிடுபூச்சி



**குச்சி கும்பிடுபூச்சி** (*Stick mantis*) என்பது குச்சிகள் அல்லது கிளைகள் போன்ற உருமறைப்பாகப் பிரதிபலிக்கும் பல வகையான கும்பிடுபூச்சிகளுக்குப் பயன்படுத்தப்படும் பொதுவான பெயராகும். பெரும்பாலும் இப்பெயர் முழு பேரினத்தினையும் அடையாளம் காண உதவுகிறது:  

- *புரூனேரியா* (புருன்னர் குச்சி கும்பிடுபூச்சி, பிரேசில் குச்சி கும்பிடுபூச்சி மற்றும் சிறிய இறக்கை குச்சி கும்பிடுப்பூச்சி)
- *கேப்லோகோரிபா* (ஆப்பிரிக்கக் குச்சி கும்பிடுபூச்சி)
- *பாராடோக்சோடெரா* (போர்னியோ குச்சி கும்பிடுபூச்சி, இராட்சத மலேசிய குச்சி கும்பிடுப்பூச்சி)
- *போபா* (ஆப்பிரிக்கக் குச்சி கும்பிடுபூச்சி)

சில சமயங்களில், ஒரு பேரினத்தின் அனைத்து உறுப்பினர்களும் அல்லாத சில சிற்றினங்களில் ஒன்றின் மாறுபாட்டால் அழைக்கப்படுகின்றன.  

- *அர்சிமேண்டிசு லேட்சுடைலா* (ஆத்திரேலிய குச்சி கும்பிடுபூச்சி)
- *சூடோவேட்சு பெருவியானா* (பெருவிய குச்சி கும்பிடுபூச்சி)

## ஒத்த பூச்சிகள்

குச்சிப் கும்பிடுபூச்சிகளை குச்சிப்பூச்சிகளுடன் (*பாசுமாடோடியா*) குழப்பிக் கொள்ளக் கூடாது. இருப்பினும் பிந்தியவர்கள் நீண்ட காலமாக அனைத்து கும்பிடுபூச்சிகளுடன் நெருங்கிய உறவினர்களாகக் கருதப்பட்டன. இது இப்போது பெரும்பாலும் பலசிற்றினங்கள் கொண்டதாகவும் மற்றும் காலாவதியானதாகவும் கருதப்படுகிறது. அதேபோல், கும்பிடுப்பூச்சி மற்றும் குச்சி பூச்சிகள் இரண்டும் சமீபத்தில் கண்டறியப்பட்ட மாண்டோபாசுமாடோடியாவிலிருந்து தனித்தனியாக வகைப்படுத்தப்பட்டுள்ளன.  

## மேலும் பார்க்கவும்
- புல் கும்பிடுபூச்சி
- காய்ந்த இலை கும்பிடுபூச்சி
# குல தெய்வ வழிபாடு

சிற்பம், மதுரை, 16ஆம் நூற்றாண்டுச் சிற்பம்]]  
**குல தெய்வ வழிபாடு**, பெரும்பாலும் ஒன்று அல்லது பல குடும்பங்கள், குலம், கோத்திரம் ஆகியவற்றிலால் குலதெய்வ வழிபாடு மேற்கொள்ளப்படுகிறது. இது இஷ்ட தெய்வம், மற்றும் கிராமக் காவல் தெய்வம் ஆகியவற்றிலிருந்து வேறுபட்டது.  
குலதெய்வம் என்று கூறப்படும் தெய்வங்கள், அந்தந்தக் குடும்பங்களில், குழுவினரில், ஒவ்வொரு சாதிப் பிரிவினரில் தோன்றி, தங்கள் குலம் செழிக்கப் பாடுபட்டு, தியாகம் புரிந்து, இன்னல்களில் இருந்து காப்பாற்றியவர்கள் ஆவர். குலதெய்வம் என்பது புராணத் தொடர்பு கொண்ட தெய்வங்களாக பெரும்பாலும் அமைவதில்லை. குலதெய்வம் என்பது நம்மைப் போலவே வாழ்ந்த நம்முடைய முன்னோர்களாகவும், நம் பூர்வீகத்தைக் கொண்டவர்களாகவும் இருப்பார்கள். அவர்களையே நாம் குல சாமிகளாக போற்றி வழிபட்டு வருவதை வழக்கமாகக் கொண்டிருக்கிறோம். மதுரை வீரன், கருப்பண்ணசாமி, செல்லியம்மன் முதலான தெய்வங்களெல்லாம் எப்போதோ மக்களுக்காகவே வாழ்ந்தவர்கள் என்றும் ஆய்வாளர்கள் தெரிவிக்கின்றனர். அத்தகைய நம் முன்னோர்களின் சிலைகளைக் குல தெய்வங்களாகப் போற்றி வழிப்படப்படுகிறது. சமுதாயத்தில் ஒவ்வொரு குடும்ப வகைகளுக்கும், ஒவ்வொரு குல தெய்வம் கொண்டுள்ளது. குல தெய்வத்தை வழிபடும் ஒரு கூட்டத்தை சேர்ந்தவர்கள் முழுவதும் அண்ணன், தம்பி உறவு முறை பங்காளிகளிகள் ஆவார். எனவே இவர்களுக்குள் பெண் கொடுக்கவோ, எடுக்கவோ மாட்டார்கள்.  

பிறக்கும் குழந்தைகளுக்கு, குலதெய்வம் கோயிலில் முதல் மொட்டையடித்து முடி காணிக்கை செலுத்துவது வழக்கம். சிலர் காது குத்துவார்கள். மேலும் வீட்டில் எந்த சுபகாரியங்கள் நடைபெறுவதற்கு முன்னர், முதலில் குலதெய்வ வழிபாடு நடத்திவிட்டுத்தான் துவக்குவார்கள். மேலும் ஆண்டுதோறும் குலதெய்வ வழிபாடு நடத்துவதால் வீட்டில் நன்மையும், மகிழ்ச்சியும் நிலவும் என்பது தொன்ம நம்பிக்கையாகும்.  

## வழிபாட்டுக் காலம்
குல தெய்வ வழிபாட்டை மாசி மாத மகா சிவராத்திரி அல்லது பங்குனி உத்தரம் நாளில் மேற்கொள்வது சிற்ப்பு எனக்கருதப்படுகிறது. வழிபாடு முடிந்ததும் அங்கேயே சமைத்து உண்ட பின் வீடு திரும்புவது குலதெய்வத்தை திருப்திப்படுத்தும்.  
## குல தெய்வ வழிபாட்டு முறைகள்
குல தெய்வ வழிபாட்டில் நான்கு முறைகள் உள்ளது. 1. உருவ வழிபாடு மற்றும் உருவமில்லா வழிபாடு 2. ஆயுதங்களை வைத்து வழிபடுவது, நினைவுப் பொருட்களை வைத்து வழிபடுவது. 3. ஆண்கள் மட்டும் வழிபடுவது. 4. இரவில் ஆண்கள் மட்டும் வாயைக் கட்டிக் கொண்டு பூஜை செய்வது.